****

Jonavos Jeronimo Ralio gimnazijos

DIREKTORIUS

**įsakymas**

**DĖL JONAVOS JERONIMO RALIO GIMNAZIJOS VAIKO GEROVĖS KOMISIJOS DARBO REGLAMENTO PAPILDYMO**

2025 m. rugsėjo 3 d. Nr. V1-

Jonava

Vadovaudamasi Lietuvos Respublikos biudžetinių įstaigų įstatymo 11 straipsnio 1 dalies 1 punktu ir Lietuvos Respublikos švietimo ir mokslo ministro 2025 m. rugpjūčio 29 d. įsakymu Nr. V-891 „Dėl švietimo, mokslo ir sporto ministro 2024 m. liepos 19 d. įsakymo Nr. V-818 „Dėl mokyklos vaiko gerovės komisijos funkcijų, sudarymo ir jos darbo organizavimo tvarkos aprašo patvirtinimo“ pakeitimo“,

p a p i l d a u Jonavos Jeronimo Ralio gimnazijos vaiko gerovės komisijos darbo reglamento, patvirtinto Jonavos Jeronimo Ralio gimnazijos direktoriaus 2024 m. rugsėjo 19 d. įsakymu Nr. V1-229 „Dėl vaiko gerovės komisijos darbo reglamento patvirtinimo“, 5 punktą 5.13 papunkčiu:

„5.13. inicijuoja mokiniui ir jo tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų skyrimą, jei tėvai (globėjai, rūpintojai) nesutinka su Komisijos jų vaikui siūlomu mokymo proceso organizavimo būdu, švietimo ar kitos pagalbos teikimu.“

Šis įsakymas gali būti skundžiamas Lietuvos Respublikos darbo kodekso nustatyta tvarka Lietuvos Respublikos valstybinės darbo inspekcijos Kauno darbo ginčų komisijai (L. Sapiegos g. 12, Kaunas).

Direktorė Zita Gudonavičienė